
Az Európai Parlament,
–	tekintettel a Bizottságnak az Európai Parlamenthez és a Tanácshoz intézett javaslatára (COM(2026)0360 – C10‑0124/2026),
[bookmark: _Hlk230701067]–	tekintettel az (EU) 2026/1139 rendelettel[footnoteRef:1] módosított, az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre (a továbbiakban: EGAA-rendelet)[footnoteRef:2], [1:  	HL L, 2026/1139, 2026.5.20., ELI: http://data.europa.eu/eli/reg/2026/1139/oj.]  [2:  	HL L 153., 2021.5.3., 48. o., ELI: http://data.europa.eu/eli/reg/2021/691/oj.] 

–	tekintettel az (EU, Euratom) 2024/765 rendelettel[footnoteRef:3] módosított, a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:4] és különösen annak 8. cikkére, [3:  	HL L, 2024/765, 2024.2.29., ELI: https://eur-lex.europa.eu/eli/reg/2024/765/oj.]  [4:  	HL L 433. I, 2020.12.22., 11. o., ELI: http://data.europa.eu/eli/reg/2020/2093/oj.] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:5] és különösen annak 9. pontjára, [5:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

–	tekintettel a Költségvetési Bizottság jelentésére (A10-0179/2026),
A.	mivel az Unió jogalkotási és költségvetési eszközöket hozott létre annak érdekében, hogy további támogatást nyújtson azoknak a munkavállalóknak, akiket jelentős strukturális események és a világkereskedelemben bekövetkező változások következményei sújtanak, vagy akiket egy szerkezetátalakítás alatt álló vállalatnál küszöbön álló elbocsátás érint, valamint hogy segítse munkaerőpiaci visszailleszkedésüket vagy pályamódosításukat; mivel ez a támogatás a munkavállalóknak nyújtott pénzügyi támogatáson keresztül valósul meg;
B.	mivel az EGAA-ból származó pénzügyi hozzájárulásoknak elsősorban olyan aktív munkaerő-piaci szakpolitikai intézkedésekre és személyre szabott szolgáltatásokra kell irányulniuk, amelyek célja a kedvezményezettek gyors munkaerő-piaci visszailleszkedése vagy pályamódosításuk támogatása;
C.	mivel az EGAA-rendelet 11. cikkének (1) bekezdése úgy rendelkezik, hogy a Bizottság kezdeményezésére az EGAA éves felső határának legfeljebb 1,5%-a bocsátható rendelkezésre technikai segítségnyújtásra; 
D.	mivel a technikai segítségnyújtás magában foglalhatja az EGAA végrehajtásához kapcsolódó technikai és igazgatási kiadásokat, beleértve az előkészítő, nyomonkövetési, kontroll-, ellenőrzési és értékelési tevékenységeket, az adatgyűjtést, a kommunikációs tevékenységeket és az EGAA mint alap láthatóságának javítását célzó, illetve konkrét projektekkel és egyéb technikai segítségnyújtási intézkedésekkel kapcsolatos tevékenységeket; mivel a technikai segítségnyújtásnak magában kell foglalnia a tagállamok és a szociális partnerek számára az EGAA-val kapcsolatban nyújtott tájékoztatást és iránymutatást, valamint azon tagállamok célzott tájékoztatását, amelyek egyáltalán nem vagy csak kis mértékben vettek igénybe EGAA-támogatást; mivel a technikai segítségnyújtási tevékenységeknek hozzá kell járulniuk az EGAA hatékonyságának, hozzáférhetőségének és láthatóságának javításához, különös tekintettel a mérhető eredményekre, az ügyintézés egyszerűsítésére, valamint a tagállamok és a kedvezményezettek számára a felhasználóközpontú végrehajtás biztosítására; mivel számos tagállam még mindig nem vette igénybe az EGAA-t, annak ellenére, hogy a kedvezményezett tagállamokéhoz hasonló szerkezetátalakítási folyamatokkal és létszámleépítésekkel néz szembe; mivel ezért célzott figyelemfelkeltő és tájékoztató tevékenységekre van szükség annak biztosítása érdekében, hogy az Alap által kínált lehetőségekhez az Unió egészében egyenlő legyen a hozzáférés;
E.	mivel a javasolt 210 000 EUR összeg az EGAA céljára 2026-ban rendelkezésre álló maximális éves költségvetés mintegy 0,60%-ának felel meg;  mivel az EGAA fontos támogatást nyújt a szerkezetátalakítás és a létszámleépítés által érintett munkavállalóknak; mivel a versenyképes európai gazdaság, a csökkentett adminisztratív terhek, valamint a beruházásokat és az innovációkat elősegítő üzleti környezet továbbra is alapvető fontosságúak a minőségi munkahelyek megőrzéséhez és az EGAA-ból támogatást igénylő munkavállalók számának csökkentéséhez;
1.	egyetért 210 000 EUR igénybevételével és a Bizottság által javasolt, az EGAA-rendelet 11. cikkének (1) és (4) bekezdésével, valamint 12. cikkének (2), (3) és (4) bekezdésével összhangban technikai segítségnyújtásként finanszírozandó intézkedésekkel; hangsúlyozza, hogy a technikai segítségnyújtás kiadásainak arányosaknak és hatékonyaknak kell maradniuk, és olyan tevékenységekre kell összpontosítaniuk, amelyek bizonyíthatóan javítják az elbocsátott munkavállalók támogatáshoz való hozzáférését és az Alap általános hatékonyságát;
2.	tudomásul veszi, hogy a Bizottság az igazgatási támogatás jogcímén rendelkezésre álló költségvetést az EGAA-kapcsolattartók szakértői csoportjának üléseire (tagállamonként két tag) és egy, az EGAA végrehajtó szervei és a szociális partnerek részvételével tartandó, a tagállamok közötti hálózatépítést előmozdító szeminárium megrendezésére fogja felhasználni; felhívja a Bizottságot, hogy továbbra is rendszeresen hívja meg a Parlamentet ezekre az ülésekre és szemináriumokra a Parlament és a Bizottság közötti kapcsolatokról szóló keretmegállapodás vonatkozó rendelkezéseinek megfelelően;
3.	hangsúlyozza, hogy tovább kell erősíteni az EGAA általános ismertségét és láthatóságát; rámutat, hogy ezt a célt az EGAA-rendelet 11. cikkének (1) bekezdésében előírtak szerint az EGAA különböző bizottsági kiadványokban és audiovizuális tevékenységekben való feltüntetésével, valamint a nemzeti, regionális és helyi hatóságok, a szociális partnerek és a szélesebb nyilvánosság célzott tájékoztatásával lehet elérni; ezzel összefüggésben üdvözli az EGAA-nak szentelt weboldal karbantartását, és felhívja a Bizottságot, hogy rendszeresen frissítse és bővítse azt; felhívja a Bizottságot, hogy tudatosságnövelő és kommunikációs tevékenységei során fordítson különös figyelmet azokra a tagállamokra, amelyek még nem vették igénybe az EGAA-t, vagy csak korlátozottan éltek vele – beleértve a jelentős szerkezetátalakítási folyamatokkal és létszámleépítésekkel szembesülő tagállamokat is –, az EGAA-val kapcsolatos ismeretek bővítése és az EGAA-támogatásokhoz való hozzáférés megkönnyítése érdekében;
4.	hangsúlyozza, hogy tovább kell egyszerűsíteni az EGAA kérelmezési eljárását; üdvözli e tekintetben az elektronikus adatcsere-rendszer fenntartását és a Bizottság által az EGAA-kérelmekre vonatkozó szabványosított eljárásokkal kapcsolatban végzett munkát;  felhívja a Bizottságot, hogy csökkentse tovább az adminisztratív terheket, valamint rövidítse le a kérelem benyújtása és a kedvezményezetteknek nyújtott támogatás folyósítása közötti időt, miközben biztosítja a teljes körű átláthatóságot és az Európai Parlament mint a költségvetési hatóság egyik ága által gyakorolt költségvetési ellenőrzést;
5.	hangsúlyozza annak fontosságát, hogy a tömeges létszámleépítések, bezárások és áthelyezések által érintett munkavállalók képesek legyenek munkát és új lehetőségeket találni; hangsúlyozza ezért, hogy az EGAA-nak továbbra is prioritásként kell kezelnie az elbocsátott munkavállalóknak nyújtott képzési és átképzési intézkedéseket, olyan képzési pályákat és képesítéseket kínálva, amelyek megkönnyítik a munkaerőpiacra való visszailleszkedésüket; hangsúlyozza, hogy az EGAA hatásértékeléseinek a kedvezményezettek foglalkoztatásba való visszailleszkedésének és a biztosított képzések hatékonyságának mérésére kell összpontosítaniuk a képzési pályák és támogatási intézkedések folyamatos javítása és idővel történő kiigazítása érdekében;
6.	üdvözli azokat a tevékenységeket, amelyek felhívják a tagállamok, a szociális partnerek és a vállalkozások figyelmét az EGAA-rendelet módosításaira, amelyek magukban foglalják annak lehetőségét, hogy támogatást nyújtsanak a valamely szerkezetátalakítás alatt álló vállalatnál küszöbön álló elbocsátás által érintett munkavállalóknak is;
7.	hangsúlyozza, hogy a technikai segítségnyújtás keretében finanszírozott kiadásokat szigorú nyomon követésnek és rendszeres értékelésnek kell alávetni a hatékony és eredményes pénzgazdálkodás, a költséghatékonyság, valamint a tagállamok és a kedvezményezettek számára nyújtott kézzelfogható hozzáadott érték biztosítása érdekében; felhívja a Bizottságot, hogy nyújtson részletes tájékoztatást a technikai segítségnyújtási források felhasználásáról, valamint a finanszírozott tevékenységek révén elért konkrét eredményekről;
8.	jóváhagyja a jelen állásfoglaláshoz mellékelt határozatot;
9.	utasítja elnökét, hogy a Tanács elnökével együtt írja alá ezt a határozatot, valamint gondoskodjon közzétételéről az Európai Unió Hivatalos Lapjában;
10.	utasítja elnökét, hogy továbbítsa ezt az állásfoglalást és annak mellékletét a Tanácsnak és a Bizottságnak.

[bookmark: _Toc233794318]MELLÉKLET: AZ EURÓPAI PARLAMENT ÉS A TANÁCS HATÁROZATA
az elbocsátott munkavállalók támogatását szolgáló Európai Globalizációs Alkalmazkodási Alapnak a Bizottság kezdeményezésére történő igénybevételéről (EGF/2026/000 TA 2026 – Technikai segítségnyújtás)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre[footnoteRef:6] és különösen annak 15. cikke (1) bekezdésének első albekezdésére, [6:  	HL L 153., 2021.5.3., 48. o., ELI: http://data.europa.eu/eli/reg/2021/691/oj.] 

tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:7] és különösen annak 9. pontjára, [7:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj. ] 

tekintettel az Európai Bizottság javaslatára,
mivel:
(1)	Az elbocsátott munkavállalók támogatását szolgáló Európai Globalizációs Alkalmazkodási Alap (EGAA) célja a szolidaritás kifejezése, valamint a tisztességes és fenntartható foglalkoztatás előmozdítása az Unióban azáltal, hogy jelentős szerkezetátalakítások esetén támogatást nyújt az elbocsátott munkavállalóknak és azoknak az önálló vállalkozóknak, akiknek a tevékenysége megszűnt, továbbá segíti őket abban, hogy a lehető leghamarabb visszatérjenek a tisztességes és fenntartható foglalkoztatáshoz.
(2)	Az EGAA éves maximális összege az (EU, Euratom) 2024/765 tanácsi rendelettel[footnoteRef:8] módosított, (EU, Euratom) 2020/2093 tanácsi rendelet[footnoteRef:9] 8. cikkében és az (EU) 2021/691 rendelet 16. cikkében meghatározottaknak megfelelően (2018-as árakon számítva) nem haladhatja meg a 30 millió EUR összeget. [8:  	A Tanács (EU, Euratom) 2024/765 rendelete (2024. február 29.) a 2021–2027-es időszakra vonatkozó többéves pénzügyi keretről szóló (EU, Euratom) 2020/2093 rendelet módosításáról (HL L, 2024/765, 2024.2.29., ELI: http://data.europa.eu/eli/reg/2024/765/oj).]  [9:  	A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433. I, 2020.12.22., 11. o., ELI: http://data.europa.eu/eli/reg/2020/2093/oj).] 

(3)	Az (EU) 2021/691 rendelet értelmében a Bizottság kezdeményezésére az EGAA éves maximális összegének legfeljebb 1,5 %-a minden évben felhasználható technikai segítségnyújtásra.
(4)	A támogatás az EGAA végrehajtása során az (EU) 2021/691 rendelet 11. cikkében előírt kötelezettségek teljesítéséhez szükséges, különös tekintettel a nyomon követésre és az adatgyűjtésre, valamint a kommunikációs tevékenységekre és az EGAA láthatóságát fokozó tevékenységekre.
(5)	Az EGAA forrásaiból ezért a Bizottság kezdeményezésére 210 000 EUR-t mozgósítani kell a technikai segítségnyújtás finanszírozása érdekében,
ELFOGADTA EZT A HATÁROZATOT:

1. cikk

[bookmark: _Hlk230695449]Az Unió 2026. pénzügyi évre vonatkozó általános költségvetésének keretein belül 210 000 EUR összeget kell mozgósítani az elbocsátott munkavállalók támogatását szolgáló Európai Globalizációs Alkalmazkodási Alapból kötelezettségvállalási és kifizetési előirányzatok formájában.

2. cikk

Ez a határozat az Európai Unió Hivatalos Lapjában való kihirdetésének napján lép hatályba. 


Kelt Brüsszelben, -án/-én.

az Európai Parlament részéről	a Tanács részéről
az elnök	az elnök

